У Вікіпедыі ёсць артыкулы пра іншых асоб з прозвішчам Галубовіч.

**Васіль Васілевіч Галубовіч** (30 снежня (12 студзеня) 1910, Коханава, Талачынскі раён — 29 снежня 1991) — беларускі тэатральны мастак. Заслужаны дзеяч мастацтваў Казахскай ССР (1954). Лаўрэат Сталінскай прэміі СССР (1952).

Біяграфія
---------

Пераехаў у Екацярынаслаў (цяпер г. Дніпро) ва Украіне, дзе атрымаў сярэднюю адукацыю, а таксама наведваў драматычную студыю пры чыгуначнай станцыі Дзіёўка (прыгарад Екацярынаслава, цяпер у складзе Дніпра).

У 1927 годзе паступіў і ў 1932 годзе скончыў Кіеўскі мастацкі інстытут  (руск.) (бел.. Яго настаўнікам быў Фёдар Крычэўскі — першы рэктар Украінскай акадэміі мастацтваў, прафесар Кіеўскага мастацкага інстытута, заслужаны дзеяч мастацтваў УССР.

Пасля сканчэння ВНУ Галубовіч вярнуўся ў Днепрапятроўск (цяпер Дняпро). У 1932 годзе працаваў кіраўніком мастацка-плакатнай майстэрні пры Цэнтральным Палацы культуры металургаў Поўдню.

Як тэатральны мастак пачаў працаваць у тэатрах Днепрапятроўска (ТЮГ, оперным тэатры  (руск.) (бел. 1933—1941). Потым (1943—1946) — у саратаўскіх тэатрах (ТЮГ  (руск.) (бел. Тэатр імя К. Маркса  (руск.) (бел.). У 1946—1958 гадах — галоўны мастак у Казахскім драматычным тэатры.

У 1958—1962 гадах — галоўны мастак Тэатра імя Я. Купалы. У 1963—1973 гадах — галоўны мастак Рускага драматычнага тэатра БССР.

З 1947 года выкладчык Алмацінскага мастацкага вучылішча  (руск.) (бел. у 1959—1965 гадах — Беларускага тэатральна-мастацкага інстытута.

Творчасць
---------

У Тэатры імя Я. Купалы аформіў спектаклі «Дні нашага нараджэння» І. Мележа (1858), «Смерць ваяводы  (польск.) (бел.» Ю. Славацкага (1959), «Уваскрасенне  (руск.) (бел.» паводле Л. Талстога (1960).

У Рускім драматычным тэатры БССР стварыў дэкарацыі да спектакляў «Узнятая цаліна  (руск.) (бел.» паводле М. Шолахава (1963), «Антоній і Клеапатра  (руск.) (бел.» У. Шэкспіра (1964), «Галоўная стаўка» К. Губарэвіча (1965), «Маскарад  (руск.) (бел.» М. Лермантава (1966), «Марыя» А. Салынскага  (руск.) (бел. (1970), «Птушкі нашай маладосці» І. Друцэ  (руск.) (бел. (1972).

Таксама аформіў спектаклі ў Брэсцкім абласным драматычным тэатры: «Дні нашага жыцця» Л. Андрэева (1976), «Варвары» М. Горкага (1979).

Узнагароды
----------

Сталінская прэмія (1952) за спектакль «Абай  (руск.) (бел.» М. А. Аўэзава, пастаўлены на сцэне Казахскім драматычным тэатры.

Зноскі
------

1. 1 2 3 4 5 6 7 8  Голубович Василий Васильевич // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 156. — 737 с.

Літаратура
----------

* *Джанысбаева Т. Рыбакова И.* В. В. Голубович — Алма-Ата, 1958.
* Галубовіч Васіль Васілевіч // Беларуская энцыклапедыя: У 18 т. Т. 4: Варанецкі — Гальфстрым / Рэдкал.: Г. П. Пашкоў і інш. — Мн. : БелЭн, 1997. — Т. 4. — С. 471. — 10 000 экз. — ISBN 985-11-0035-8. — ISBN 985-11-0090-0 (т. 4).
* Галубовіч Васіль Васілевіч // Тэатральная Беларусь : энцыклапедыя : у 2 т. / рэдкал. Г. П. Пашкоў [і інш.]. — Мн. 2002. — Т. 1. — С. 240.
* Голубо́вич Василий Васильевич // Театральная энциклопедия. В 5 томах. / Под редакцией С. С. Мокульского (том 1), П. А. Маркова (тома 2—5). — М. Советская энциклопедия, 1961—1967. — Т. 2: Гловацкий — Кетуракис. — М. 1963. — Стб. . — 1216 стб. с илл. 14 л. илл. — 43 000 экз. (руск.)

|  |  |
| --- | --- |
| ⚙️   Нарматыўны кантроль | БАП: 131949 |